Beatrice Faumuina

Beatrice Roini Liua Faumuina ONZM (s. 23. lokakuuta 1974 Auckland, Uusi-Seelanti) on uusiseelantilainen kiekonheittäjä ja maansa ensimmäinen yleisurheilun maailmanmestari.

Faumuina osallistui ensimmäisen kerran aikuisten maailmanmestaruuskilpailuihin Göteborgissa 1995 mutta ei selviytynyt loppukilpailuun. Hän karsiutui loppukilpailusta myös Atlantan olympialaisissa 1996. Seuraavana vuonna Ateenan MM-kilpailuissa hän voitti yllättäen kultaa tuloksella 66,82 m. Sen jälkeen hän on sijoittunut Sevillan MM-kilpailuissa 1999 viidenneksi, Sydneyn olympialaisissa 2000 12:nneksi, Pariisin MM-kilpailuissa 2003 13:nneksi, Ateenan olympialaisissa 2004 seitsemänneksi ja Helsingin MM-kilpailuissa 2005 neljänneksi. Osakan MM-kilpailuissa 2007 ja Pekingin olympialaisissa 2008 hänen urakkansa päättyi karsintaan.

Kansainyhteisön kisoissa Faumuina voitti hopeaa vuonna 1994 sekä kultaa vuosina 1998 ja 2002. Maailmancupin voittaja hän oli vuonna 2002. Aktiiviurheilu-uransa Faumuina lopetti 2011.

Henkilökohtaiset ennätykset
Lähde: IAAF
 Kiekonheitto: 68,52 (1997)
 Kuulantyöntö: 16,96 (1998)
 Moukarinheitto: 44,24 (1995)

Lähteet

Uusiseelantilaiset kiekonheittäjät
Vuonna 1974 syntyneet
Elävät henkilöt